info@justdigi.ee

signe.teiv@justdigi.ee

Lugupeetud Justiits- ja Digiministeeriumi esindaja

Pöördun Teie poole seoses küsimusega, mis puudutab Euroopa Parlamendi ja Nõukogu Määrust (EL) 2024/900 poliitreklaami läbipaistvuse ja suunamise kohta (“**Määrus**”).

Justiits- ja Digiministeerium on 02.09.2025 kirjas[[1]](#footnote-1) Postimees Grupile väljendanud seisukohta, et enne 10. oktoobrit 2025 tellitud ja avaldamist alustanud poliitilised reklaamid ei pea vastama Määruses sätestatud nõuetele. Alates 10. oktoobrist 2025 tellitud ja esmakordselt avaldatavad poliitilised reklaamid peavad olema täielikus kooskõlas Määrusest tulenevate nõuetega. Sarnast seisukohta on korratud ka Justiits- ja Digiministeeriumi veebilehel[[2]](#footnote-2) ja reklaamiseaduse ja isikuandmete kaitse seaduse muutmise seaduse (696 SE) eelnõu seletuskirjas.[[3]](#footnote-3)

JCDecaux Eesti OÜ soovib tuginedes eelviidatud erandile alustada enne 10. oktoobrit poliitreklaami kampaaniatega, mis jätkuksid ka peale 10. oktoobrit. Reklaamid oleksid igal juhul tellitud ja esmakordselt avalikustatud enne 10. oktoobrit.

Kas saaksite kinnitada, et 02.09.2025 kirjas viidatud erand Määruse rakendamise osas endiselt kehtib? Kui võimalik, palun edastada ka dokumendid, milles Euroopa Komisjon on sellise tõlgenduse heaks kiitnud.

Oleksin väga tänulik kui saaksite vastata enne tavapärast vastamise tähtaega hiljemalt 3. oktoobril 2025.

Lugupidamisega

Kristiina Sepp

JCDecaux Eesti OÜ volitatud esindaja

Tel 51 41 401

1. <https://adr.rik.ee/jm/dokument/17711595> [↑](#footnote-ref-1)
2. <https://www.justdigi.ee/era-ja-avalik-oigus/poliitreklaami-maarus> [↑](#footnote-ref-2)
3. <https://www.riigikogu.ee/tegevus/eelnoud/eelnou/99053466-1b88-438f-9330-4d05b136b630/reklaamiseaduse-ja-isikuandmete-kaitse-seaduse-muutmise-seadus/> [↑](#footnote-ref-3)